Egypt: 919 tiltales for terrorvirksomhet
Muslimbrødrene vil bli stilt for retten i provinsen Minya sør i Egypt, melder nyhetsbyrået MENA. Bakgrunnen for tiltalene er uroen som brøt ut i august i fjor etter at sikkerhetsstyrkene i Egypt aksjonerte mot en rekke demonstrasjonsleirer. Sikkerhetsstyrkene ville sette en stopper for protestene som Det muslimske brorskap arrangerte til støtte for landets avsatte president Mohamed Mursi. En domstol i Minya dømte tidligere denne uka 529 medlemmer av Det muslimske brorskap til døden.
Påtalemyndigheten i Egypt har avgjort at 919 medlemmer av Det muslimske brorskap skal tiltales for terrorvirksomhet og drap.